CELEX: 32022D0460
Language: hu
Date: 2022-03-04 00:00:00
Title: A Bizottság (EU) 2022/460 végrehajtási határozata (2022. március 4.) az (EU) 2021/788 végrehajtási határozatnak az egyes állatfajok SARS-CoV-2 vírussal való fertőzöttségének monitoringjára és bejelentésére vonatkozó szabályok megállapítása tekintetében történő módosításáról (az értesítés a C(2022) 1270. számú dokumentummal történt) (EGT-vonatkozású szöveg)

2022.3.22.   
               
               
                  HU
               
               
                  Az Európai Unió Hivatalos Lapja
               
               
                  L 93/191
               
            
         A BIZOTTSÁG (EU) 2022/460 VÉGREHAJTÁSI HATÁROZATA
         (2022. március 4.)
         az (EU) 2021/788 végrehajtási határozatnak az egyes állatfajok SARS-CoV-2 vírussal való fertőzöttségének monitoringjára és bejelentésére vonatkozó szabályok megállapítása tekintetében történő módosításáról
         
            
               (az értesítés a C(2022) 1270. számú dokumentummal történt)
            
         
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a zoonózisok és zoonózis-kórokozók monitoringjáról, a 90/424/EGK tanácsi határozat módosításáról és a 92/117/EGK tanácsi irányelv hatályon kívül helyezéséről szóló, 2003. november 17-i 2003/99/EK európai parlamenti és tanácsi irányelvre (1) és különösen annak 4. cikke (5) bekezdésére, 9. cikke (1) bekezdésére és11. cikke harmadik bekezdésére,
         mivel:
         
                     (1)
                  
                  
                     A nyércek SARS-CoV-2 vírussal való fertőzöttségét már 2020 óta jelentik egyes tagállamokban és harmadik országokban, és megállapítást nyert, hogy a betegség emberről nyércre, illetve nyércről emberre is terjedhet. A 2021. május 12-i (EU) 2021/788 bizottsági végrehajtási határozat (2) ezért harmonizált szabályokat állapít meg az Unión belül az egyes állatok SARS-CoV-2 általi vírusfertőzöttségének tagállamok általi monitoringjára és bejelentésére vonatkozóan.
                  
               
                     (2)
                  
                  
                     Az (EU) 2021/788 végrehajtási határozatban előírt intézkedések alkalmazási időszakának figyelembe kell vennie az egyes állatfajokban előforduló SARS-CoV-2 epidemiológiáját. A több tagállam nyérctenyésztő létesítményeiben 2021-ben és 2022-ben észlelt kitörések azt jelzik, hogy a járványügyi helyzet jelenleg is változik, és a kockázatok további értékelésére van szükség.
                  
               
                     (3)
                  
                  
                     Tekintettel az Unióban és a harmadik országokban fennálló járványügyi helyzetre, az (EU) 2021/788 végrehajtási határozat alkalmazási időszakát ezért meg kell hosszabbítani annak biztosítása érdekében, hogy egy hatékony és harmonizált monitoring- és jelentéstételi rendszeren keresztül tovább folytatódjon valamennyi releváns információ gyűjtése. A harmonizált monitoringot és jelentéstételt addig kell folytatni, amíg sor nem kerül a kockázatok további értékelésére és a megfelelő járványvédelmi intézkedések meghozatalára.
                  
               
                     (4)
                  
                  
                     Az (EU) 2021/788 végrehajtási határozatot ezért ennek megfelelően módosítani kell.
                  
               
                     (5)
                  
                  
                     Az e határozatban előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
                  
               ELFOGADTA EZT A HATÁROZATOT:
         
            1. cikk
            Az (EU) 2021/788 végrehajtási határozat 6. cikkében szereplő „2022. március 31-ig” szövegrész helyébe „2023. március 31-ig” lép.
         
         
            2. cikk
            Ennek a határozatnak a tagállamok a címzettjei.
         
         
            Kelt Brüsszelben, 2022. március 4-én.
            
               
                  a Bizottság részéről
               
               Stella KYRIAKIDES
               
                  a Bizottság tagja
               
            
         
         
            (1)  HL L 325., 2003.12.12., 31. o.
         
         
            (2)  A Bizottság (EU) 2021/788 végrehajtási határozata (2021. május 12.) az egyes állatfajok SARS-CoV-2 vírussal való fertőzöttségének monitoringjára és bejelentésére vonatkozó szabályok megállapításáról (HL L 173., 2021.5.17., 6. o.).